b"\n_START_ARTICLE_\nJason av Tarsus\n_START_PARAGRAPH_\nJason av Tarsus var en tidlig kristen som i Apostlenes gjerninger nevnes som apostelen Pauli gjestgiver i Thessaloniki.\n_START_SECTION_\nI Bibelen\n_START_PARAGRAPH_\nI f\xc3\xb8lge det som sies i Apostlenes gjerninger (Apg 17,5) lot Jason b\xc3\xa5de apostelen Paulus og hans ledsager Silas komme og bo i hans hus under Pauli annen misjonsreise. Det var etter at de kristne var blitt utestengte fra byens synagoge. Medlemmer av byens j\xc3\xb8diske menighet anklaget deretter Jason for \xc3\xb8vrigheten, men han var i stand til \xc3\xa5 betale kausjon og ble satt p\xc3\xa5 frifot igjen. . Jason reiste i f\xc3\xb8lge Romerbrevet 16,21 senere til Korint der han atter traff Paulus.\n_START_SECTION_\nAndre kilder\n_START_PARAGRAPH_\nSenere skal Jason sammen med Sosipater ha kommet seg til Korfu og forkynt den kristne l\xc3\xa6re der, hvorp\xc3\xa5 Kerkyyllinoa, \xc3\xb8yas hersker, kastet dem begge i fengsel.  Sosipater skal ha lidd martyrd\xc3\xb8den der, mens Jason ble l\xc3\xb8slatt av Kerkyylinoas' etterf\xc3\xb8lger, Datianos._NEWLINE_Jason \xc3\xa6res som helgen; hans minnedag i den katolske kirke er 12. juli (25. juni i den ortodokse kirke). Han regnes som en av de sytti disipler og skal ha blitt biskop i Tarsus."